**200901**

**Рис Ховеллс**

***«Осылай Иса олармен бірге бақшасы бар Гетсимани деген жерге жетті. Сонда Ол шәкірттеріне: «Мен ана жерге барып, сиынып мінажат еткенше, осында отыра тұрыңдар», — деп тапсырды.»***

***(Матай 26:36)***

Рис Ховеллс 1879 жылы 10 қазанда Оңтүстік Уэльстегі шағын кен ауылында тұратын отбасында дүниеге келді. Ол он бір баланың ішіндегі, алтыншы баласы еді. Сіз, бәлкім, Рис Ховеллс есімін әлі естіген жоқ шығарсыз. Бұл таңқаларлық емес. Ховеллс ешқашан әлемнің белгілі көшбасшысы, саясаткері, ғалымы немесе ұлы ағартушысы ретінде әйгілі болған жоқ, дегенмен осы барлық жақсы қасиеттер оның бойына тән. Ол қарапайым миссионер болды, сонымен қатар, Оңтүстік Уэльстегі Киелі кітап мектебінің негізін қалаушы және кішкентай Уэльс елін дүрс сілкіндірген ояныш қозғалысының қатысушысы болды.

Бәрінен бұрын, Ховеллс, басқа адамдар үшін дәнекерлік мінажатымен мінажат ететін, сол кездегі қауымның ұлы мінажат адамы ретінде із қалдырды. Ховеллс, Пауылдың осы сөздеріне нық сенді**: «Қолданып жүрген қаруларымыз осы дүниелік емес, оларда Құдайдың құдіреті бар» (Қорынттықт. 2-хат 10:4)**

Ол өте сирек өткізілетін мінажат жиналыстарына риза болатын адамдардың бірі емес еді. Ол бірнеше сағат, бірнеше күндер бойы, көп жағдайда, бір нақты мұқтаждық үшін мінажат ететін. Содан кейін Құдайдың жауабын алған Ховеллс тізесіне жығылып, Құдайдың оны естігенін және оның басқа барлық мінажаттырына дәл солай жауап беретіндігіне сенетінін жариялайтын.

Жас кезінде Ховеллс, Уэльстің оңтүстік-батысында шахтада жұмыс істейтін көптеген адамдар сияқты өмірден көңілі қалады, сөйтіп, байып кету үшін Америка Құрама Штаттарына көшуді шешеді. Ол Америкаға көшіп, ақша таба бастады, бірақ бұл оған әлі де қанағат әкелмеді. Ол әр жексенбі қауымға барғанына қарамастан, Ховеллс шынайы сенуші емес еді. Уақыт өте келе, досының ықпалымен, ол тәубе етіп, туған жеріне - Уэльске оралып, қайтадан шахтада жұмыс істей бастайды.

Келесі бірнеше жыл бойы, Құдай онымен бірге ерекше жұмыс істеді. Оның бойындағы байлыққа, көшбасшылыққа, ұлылыққа деген ұмтылысты жойды. Құдай біртіндеп оны, Құдайға ғана толықтай арқа сүйеу керектігін ашты. Ховеллс, Құдай өзінің мұқтаждықтарынын қамын ойлайды деп үміттеніп, ол барлық сақталған ақшасын таратып жіберетін. Кейінірек, бұл оның сенім өмірінің ажырамас бөлігіне айналды.